Isigidimi Sama-Xosa.

Ipepa Lama Xosa Lenyanga] Pambili nto zakwetu! [Lihlaulelwa 4s ngonyaka kwase kuqaleni.

 Vol XII. LOVEDALE, SOUTH AFRICA, AUGUST 1, 1882. No. 142.

Isigidimi Sama-Xosa.

*NGOLWESI-BINI, AUGUST* 1, 1882.

INGQAKAQA INGENE.

Mayibe into eninzi kuba fundi betu seyike yeva ngoku fika, kweli lizwe, kwe sifo apa esoyikekayo—ingqakaqa. Akusoku sifanela ukuti cwaka, singe asikatali, pantsi kwezi zimeko. Ukuba besine xesha nendawo ebanzi apa kwisi *Gidimi,* besingake sibalise ezokungena kwaso elizweni, nama vukela ntloko osiyazi bezo mini. Liko ixesha esaka sangena pakati ko luntu, saqwenga, sadlavula, kwaku ngeko ukalima nga yeza—kuba aye ngeko. Ngelo xa akubanga mntwana we gazi—kwa susela ku Mntan’ Omhle kwasa kwi ququlurana eli mnyama, ungqakaqa erodomsha, exola, ehamba nge ziqula esoyikisa. Siva ukuba u William III., owaqala ukulaula pezu kwe England, ngo mnyaka we 1689, yamxola. Ngelo xesha yonke iledi, nengabe kusitiwa imbi, yab’intle ngalo lonke ixesha enga xolwanga. Iminyaka inga pantsi kwe kulu, lati lafunyanwa iqinga lokuyi tintela ngo hlobo olu bonakalayo. Akusaku nceda nto uku qwalasela kwi zinto ezabanga ukuba laziwe. Umfumani womciza lowo, owaziwa ngokuba kuku qapula namhla, ngu De. Jenner. Lento ikuku qapula inamandla kanga ngokuba apo, ngo nyaka we 1796, Pesheya beku sifa abantu aba 100, aba 20 bebeba ngabe ngqakaqa—ingqakaqa eyabi ngo 1870—1872, pakati kwe 15,000 abantu ababe sezi *hospitileni* ze ngqakaqa, amagqira afumana ukuba, kwababe qatshulwe kwahliwa bane, nabo ayabehla kakulu. Ati amagqira umntu owaqatshulwa elusana, wapindwa xa apakuti kwe minyaka eli shumi lina mbini ne shumi lina ntlanu, anga hlala esazi ukuba usindile, de mhlayimbi ibe ngu mntu ebi mele ukumhla.

Pambi koku beka, kuba lesi betu, ezona nto sicinga tina ukuba, zimenza umntu abe ngo welo qela elimele kukuhliwa, soka siqau-qau ezona nyaniso zinkulu, malungana nebali lokungena kwale ngqakaqa isifikeleyo namhla. Nge stemele oyi *Drummond Gastie,* owasuka e England ngo January 6, odlulileyo, nabantu aba 380, oweza nolu vunduvundu. Emva koku shiya isiqiti esiyi Madeira esise ndleleni yokuza kweli, yabonakala ingqakaqa komnye wenani laba hambi. Wabehla wabekwa yedwa. Ekufikeni e Ka­pa ute u stemele wagwetyelwa ukuba aye kuma yedwa e Saldanha Bay, nga sentla kwe Kapa, iveki zontatu. Lento yabiyi mposiso enkulu, kuba yabinga banga ukuba nababe ngasa kuhliwa, ibahle, kuba behleli emkombeni onayo Danke kodwa, Sombawo, akuko wahliwayo. Kuko ibali eliti, kwati xa kutulwa impahla, kwatiwa kwi *kuli* (coolie), maliye kutshisa impahla etile yalo mntu ube hliwe. Lite lakufika ingubo zintle lakulelwa ngu mnqweno lowo mdala watshabalalisa u Hakani no Gehazi bakudala—litabatile lisiti liya kunxiba. Yehla apo ke into. Yati kuba ingqa­kaqa ifika e Cape Town, umzi odunyelwe kukungcola, yaseli kauleza. Ibe bubu sadu-sadu abantu; abanye bangena ko loliwe sebene ntloko zayo—into leyo ebange ukuba sive seli gqamsholo e Aberdeen kufupi ne Graaff Reinet, naku fupi koma Victoria West, singa sateti nge ndawo eziku fupi ne Cape Town. Izipata mandla ziya zama ukuyi nqanda ukuba ingahambeli pambili. Siya tandaza, wonke efanele ukutandaza, ukuba amalinga azo asikeleleke.

Siza ke ngoku kwezo nto zibanga ukuba umntu imtyumbe, noko engo qapuleyo. Ukungcola kwe mizi kwazo zonke intlobo, nokungcola kwe mizimba nengubo, akuzisi ngqakaqa nakuba kumenza umntu isicenge sezifana zonke ezoyikekayo:—kodwa, paula ke, yonke lento iyayi kutaza, iyenzela indlela egangatiweyo. Ebekungake bangati abantu babehle bazi hlambulule; bazi kusele. Banga peli ngoku qapula kodwa, kodwa bapapamele imfundiso ze Vangeli ye sepa na manzi. Asiteni nokuba bezi hanjiswa ngalu pina uhlobo ngapambili ezi mfundiso: ngoku mazi nyanyekelwe. Enye into emayi vukelwe kukuba ati ubani onwabe, azixolise pantsi kwezi zimeko, kuba yonke intwana enjengo valo ivula iroba esirweqeni salowo uzilungiselele ukuzi kusela ukuze asinde, kwi ntshuntshe zo mbub'isi.

IMPAWANA.

Amagama abo bahlaulele isi *Gidimi* ngo May, June, July, no August, obonakala kwese nyanga ezayo, kunye nezinye inteta ezininzi, zetu nezaba Balelani, ezingena kungena, ngenxa yoku sweleka kwe ndawo.

Siya vuya uku fumana ukuba into eninzi yama pepa nama doda andilekileyo acinga kunye nati ukuba ukubuyiselwa kuka Cetywayo kwa Zulu—yiyo into enga buyisela ukuzola noko nwaba kwelo. Into esimangalisayo yeyokuba le ngcamango ide ingene nakuma pepa abe butshaba kunene ku Cetywayo; siteta i *Cape rlimes.* Eyetu i Government ese Cape Town kubonakala ukuba imele ukugoduswa kwelo Tshawe. Nakuba into leyo ingeka tetwa kulindelwe ukuba abuyele kowake umhlaba u Cetywayo ekubuyeni kwake Pesheya.

Singa bantu abatanda ukuncoma, ngokwe njenjalo uku kutaza, yonke into isingisele eku lungeni. Umhlobo ose Cradock wenene elitile eli lapa wenjenje ukuli ncokolela ngento eyenziwe ngama Wesile antsundu elo:—“Ibandla letu eli mnyama apa, lake indlu yom Fundisi walo. Idle £105. Lo mali yonke ihlaulwe. Oku kuya buleleka malungana nale ntlanganiso, kuba okwa ngoku ise ncinane, amanani ayo ngama shumi amatandabu amalungu azeleyo, na 74 angaba lingwa.” *Made virtutel*—ngoku kumsha, “unga dinwa bandlana ndini ”—sitsho tina.

I *Cape Argus* yo July 20, ishicilele ingxelo yoviwo apa kutiwa yi *Matriculation.* Nje ngokuba zipambi kwetu nje ingxelo ezi sifumana ukuba izikolo ezininzi zama Ngesi zase Koloni apa nezikula zase Bloemfontein, zino dodana olupumeleleyo. Indawo epambili ihleli no A. S. Hayton, wase St. Andrew’s College, Grahamstown. Abapumelele *Honours* ba 19; abapumelele kodwa ba 58. Olu viwo ukucacisela abanga lwaziyo, lolu ati umntu xa alupumeleleyo ibe “akuntsuku zatywala” apumelele oluyi B.A. Ngangoko saziyo use mnye kuma dodana antsundu osalu pumeleleyo, ngu Mr. Simon Peter Sihlali, ofundisa e Independent Mission School Graaff Reinet. Ewe; lunzima. Kodwa umonde nenzondelelo ezi zombini zina mandla.

Nokuba ubuza banina oqondayo wofumana ukuba apo usizo lwaba mnyama, pantsi ko laulo olunje ngolu sinalo kule Kolo­ni ye Temba eli Lungileyo, kukuba sibe ngaba nyuli bama doda aya kusitetelela e Parlamente. Nokuba u tile uyinyamekele, uyidangalele sinina lonyaniso, ayisakuba buxoki ngenxa yoko. Kuti ke ibe yinto enandipeka kanye ukubona imizamo yabanye bebala letu, bepenu-penuka, njenge mfama zikokelwa, besinga kwelo cala kutiwa inkululeko, nayo yonke into ehamba nayo, ikulo. Ute umbali wolu “Pawu” akufumana itutyana lokuk’ awushiye umsebenzi wake wangena kwesi Siqingata sase Qonce, ngexesha loku ngeniswa kwama gama abo bafanelwe kukuba se ncwadini yaba *voti,* wateta namadoda azinamhlaba kweli, ebonisa imfuneko yokuba bapapamele amalungelo abo. Kute kuba ixesha beseli cutekile amadoda enza ama vukela ntloko, agxagxamisa, angenisa inanana elite putu kulo ncwadi yezima mhlaba. Amadoda ase Rabula nawase Tyume afanelwe kuku balulwa malungana nale hambiso ibukekayo. Xa ngoku indawo zamazwi nemityukata yenteto zitatyatwa zizenzo—siya qala ukukolwa.